**Γενικές εκλογές** διενεργήθηκαν στη Δανία στις 18 Ιουνίου 2015 για την εκλογή 179 μελών στο κοινοβούλιο Folketing. 175 μέλη εξελέγησαν στη Δανία, 2 στα νησιά Φερόε και 2 στη Γροιλανδία. Η κεντροδεξιά κέρδισε τις εκλογές, με την ακροδεξιά να ενισχύεται και να φθάνει τις 37 έδρες.

Πλαίσιο
-------

Έπειτα από τις τελευταίες γενικές εκλογές, σχηματίστηκε κυβέρνηση μειοψηφίας από τους Σοσιαλδημοκράτες, το Σοσιαλιστικό Κόμμα Φιλελευθέρων της Δανίας και το Σοσιαλιστικό Κόμμα του Λαού. Η κυβέρνηση υποστηρίχθηκε από τον Ερυθροπράσινο Συνασπισμό. Η αρχηγός των Σοσιαλδημοκρατών, Χέλε Τόρνινγκ-Σμιτ, έγινε πρωθυπουργός.

Στις 3 Φεβρουαρίου 2014, το Σοσιαλιστικό Κόμμα του Λαού αποχώρησε από την κυβέρνηση αναφορικά με την πώληση μετοχών από την δημόσια εταιρεία ενέργειας DONG Energy προς την τράπεζα επενδύσεων Goldman Sachs. Το γεγονός αυτό πυροδότησε μια κρίση στους κόλπους του Σοσιαλιστικού Κόμματος του Λαού, καθώς αποχώρησαν από το κόμμα 3 πρώην υπουργοί της κυβέρνησης, προσχωρώντας είτε στους Σοσιαλδημοκράτες είτε στο Σοσιαλιστικό Κόμμα Φιλελευθέρων της Δανίας. Όμως, το Σοσιαλιστικό Κόμμα του Λαού συνέχισε να υποστηρίζει την κυβέρνηση σε περιπτώσεις προτάσεων εμπιστοσύνης, αποφεύγοντας τις πρόωρες εκλογές.

Η σημερινή κυβέρνηση πριν τη διεξαγωγή των εκλογών αποτελείτο από έναν συνασπισμό ανάμεσα στους Σοσιαλδημοκράτες και στο Σοσιαλιστικό Κόμμα Φιλελευθέρων. με την Χέλε Τόρνινγκ-Σμιτ να συνεχίζει στην πρωθυπουργία. Η κυβέρνηση απαρτιζόταν από 14 σοσιαλδημοκράτες υπουργούς και 6 σοσιαλιστές φιλελεύθερους.

Εκλογικό σύστημα
----------------

Τα 179 μέλη της Folketing εκλέγονται στη Δανία (175), στα Νησιά Φερόε (2) και στη Γροιλανδία (2). Από τις συνολικά 175 έδρες στη Δανία, οι 135 αναδεικνύονται με εκλογές σε 10 πολυεδρικές περιφέρειες με απλή αναλογική και με τη χρήση μιας τροποποιημένης έκδοσης της μεθόδου Σεν Λαγκί (Sainte-Laguë, υπάρχει κάποιο εκλογικό όριο για να εισέλθει ένα κόμμα στη βουλή) και της μεθόδου *Hare quota* (quota είναι ο ελάχιστος αριθμός ψήφων που απαιτούνται για ένα κόμμα ή υποψήφιο ώστε να καταλάβει μία έδρα) και 40 έδρες, που κατανέμονται σε κόμματα με σκοπό να αντιμετωπιστεί οποιαδήποτε ανισοκατανομή στις έδρες της περιφέρειας.

Σύμφωνα με το Σύνταγμα της Δανίας, οι εκλογές έπρεπε να είχαν διεξαχθεί το αργότερο στις 15 Σεπτεμβρίου 2015, καθώς η ημερομηνία των τελευταίων εκλογών ήταν η 15η Σεπτεμβρίου 2011. Ο Πρωθυπουργός ήταν ικανός να προκηρύξει τις εκλογές σε οποιαδήποτε ημερομηνία, με τον όρο να διεξαχθούν όχι αργότερα από 4 χρόνια σε σχέση με τις προηγούμενες εκλογές. Στις 27 Μαΐου η Τόρνινγκ-Σμιτ ανακοίνωσε ότι οι εκλογές θα διεξάγονταν στις 18 Ιουνίου 2015.

Αποτελέσματα
------------

Για τη Δανία, ο "Ερυθρός" συνασπισμός (A+B+F+Ø+Å) κέρδισε 85 έδρες και ο "Γαλάζιος" συνασπισμός (V+O+I+C+K) 90 έδρες. 

| Κόμμα | Ψήφοι | % | Έδρες | +/– |
| --- | --- | --- | --- | --- |
| Επικράτεια της Δανίας (εκτός νησιών Φερόε και Γροιλανδίας) |
| Σοσιαλδημοκράτες (A) | 924.940 | 26,3 | 47 | +3 |
| Δανικό Λαϊκό Κόμμα (O) | 741.746 | 21,1 | 37 | +15 |
| Φιλελεύθερο Κόμμα (V) | 685.188 | 19,5 | 34 | –13 |
| Κόκκινη-Πράσινη Συμμαχία (Ø) | 274.463 | 7,8 | 14 | +2 |
| Φιλελεύθερη Συμμαχία (I) | 265.129 | 7,5 | 13 | +4 |
| Η Εναλλακτική (Å) | 168.788 | 4,8 | 9 | Νέο |
| Δανικό Κοινωνικό Φιλελεύθερο Κόμμα (B) | 161.009 | 4,6 | 8 | –9 |
| Σοσιαλιστικό Λαϊκό Κόμμα (F) | 147.578 | 4,2 | 7 | –9 |
| Συντηρητικό Λαϊκό Κόμμα (C) | 118.003 | 3,4 | 6 | –2 |
| Χριστιανοδημοκράτες (K) | 29.077 | 0,8 | 0 | 0 |
| Ανεξάρτητοι | 3.066 | 0,1 | 0 | – |
| Άκυρα/λευκά | 41.073 | – | – | – |
| **Σύνολο** | **3.560.060** | **100** | **175** | **0** |
| Εγγεγραμμένοι/συμμετοχή | 4.145.105 | 85,9 | – | – |
| Φερόε |
| Δημοκρατία | 5.730 | 24,5 | 1 | +1 |
| Σοσιαλδημοκρατικό Κόμμα | 5.666 | 24,3 | 1 | 0 |
| Κόμμα της Ένωσης | 5.500 | 23,5 | 0 | –1 |
| Κόμμα του Λαού | 4.368 | 18,7 | 0 | 0 |
| Πρόοδος | 749 | 3,2 | 0 | Νέο |
| Κόμμα του Κέντρου | 605 | 2,6 | 0 | 0 |
| Κόμμα Αυτοδιοίκησης | 403 | 1,7 | 0 | 0 |
| Ανεξάρτητοι | 345 | 1,5 | 0 | 0 |
| **Σύνολο** | **23.366** | **100** | **2** | **0** |
| Εγγεγραμμένοι/συμμετοχή |  | 65,6 | – | – |
| Γροιλανδία |
| Inuit Ataqatigiit | 7.904 | 38,5 | 1 | 0 |
| Σιουμούτ | 7.831 | 38,2 | 1 | 0 |
| Ατασούτ | 1.526 | 7,4 | 0 | 0 |
| Δημοκράτες | 1.753 | 8,5 | 0 | 0 |
| Partii Naleraq | 962 | 4,7 | 0 | Νέο |
| Άκυρα/λευκά | 538 | – | – | – |
| **Σύνολο** | **20.514** | **100** | **2** | **0** |
| Εγγεγραμμένοι/συμμετοχή | 41.048 | 50,0 | – | – |
| Πηγές: DST, KVF, Qinersineq |


| Λαϊκή ψήφος |
| --- |
|  |  |  |  |  |
| A |    | 26.28% |
| O |    | 21.08% |
| V |    | 19.47% |
| Ø |    | 7.80% |
| I |    | 7.53% |
| Å |    | 4.80% |
| B |    | 4.58% |
| F |    | 4.19% |
| C |    | 3.35% |
| K |    | 0.83% |
| Λοιποί |    | 0.09% |

Επακόλουθα και σχηματισμός κυβέρνησης
-------------------------------------

Παρότι οι Σοσιαλδημοκράτες αύξησαν τα ποσοστά τους και κέρδισαν περισσότερες έδρες, ο "Γαλάζιος" συνασπισμός με επικεφαλής τον Φιλελεύθερο Ράσμουσεν (Φιλελεύθερο Κόμμα, Κόμμα του Λαού της Δανίας, Φιλελεύθερη Συμμαχία, Συντηρητικό Κόμμα του Λαού και Χριστιανοδημοκράτες) κέρδισαν την κοινοβουλευτική πλειοψηφία επί του "Ερυθρού" συνασπισμού υπό τους Σοσιαλδημοκράτες (Σοσιαλδημοκράτες, Ερυθροπράσινη Συμμαχία, Εναλλακτικοί, Σοσιαλιστές Φιλελεύθεροι και Σοσιαλιστικό Κόμμα του Λαού. Μία ώρα μετά την ανακοίνωση των αποτελεσμάτων, ανακοίνωσε την παραίτησή της από την πρωθυπουργία η Χέλε Τόρνινγκ-Σμιτ για τις 19 Ιουνίου και την ταυτόχρονη απόφασή της να παραιτηθεί από αρχηγός κόμματος την ίδια ημέρα.

Ο Λαρς Λόκε Ράσμουσεν ξεκίνησε διαβουλεύσεις για σχηματισμό κυβέρνησης συνασπισμού με τα άλλα κόμματα στις 20 Ιουνίου. Στις 28 Ιουνίου ανέλαβε καθήκοντα η νέα κυβέρνηση του Ράσμουσεν με μια κυβέρνηση αποτελούμενη αποκλειστικά από υπουργούς του Φιλελεύθερου Κόμματος. Η νέα κυβέρνηση έχει μικρή μειοψηφία στο κοινοβούλιο και έχει ανάγκη την υποστήριξη άλλων κομμάτων σε κάθε ψηφοφορία.

Παραπομπές
----------

1. ↑  «Η ακροδεξιά μεγάλη κερδισμένη στις εκλογές της Δανίας». in.gr. 19 Ιουνίου 2015.
2. ↑  Priesler, Marie (2011-10-06). «Helle Thorning-Schmidt: Danes must work more». *Nordic Labour Journal*.. Ανακτήθηκε στις 2015-06-24.
3. ↑  Hakim, Danny (2014-01-30). «Goldman Deal Threatens Danish Government». *The New York Times*.. Ανακτήθηκε στις 2015-06-24.
4. ↑  «SF leaves government, Vilhelmsen steps down». *The Copenhagen Post*. 2014-01-30. Αρχειοθετήθηκε από το πρωτότυπο στις 2015-06-26.. Ανακτήθηκε στις 2015-06-24.
5. ↑  «Regeringen Helle Thorning-Schmidtcite II» (στα Δανικά). Υπουργείο Προεδρίας της Δανίας. 3 Φεβρουαρίου 2014. Ανακτήθηκε στις 24 Ιουνίου 2015.
6. ↑  Rømer, Mikel (2014-09-01). «Benny Engelbrecht bliver ny skatteminister» (στα δανέζικα). DR.. Ανακτήθηκε στις 2015-06-24.
7. ↑  «Folketinget (The Danish Parliament)». Inter-Parliamentary Union. 10 Απριλίου 1991. Ανακτήθηκε στις 24 Ιουνίου 2015.
8. ↑  «Danish PM calls general election, saying voters must have say on spending». *The Guardian*. 2015-05-27.. Ανακτήθηκε στις 2015-06-24.
9. ↑  «Denmark's center-right coalition to form new gov't». China.org.cn. 20 Ιουνίου 2015.
10. ↑  «Her er hele Lars Løkkes ministerhold» (στα Δανικά). Jyllands-Posten. 28 Ιουνίου 2015. Ανακτήθηκε στις 28 Ιουνίου 2015.
11. ↑  «Δανία: Και επισήμως στο τιμόνι ο Λαρς Λόκε Ράσμουσεν». The Toc. 29 Ιουνίου 2015.

Εξωτερικοί σύνδεσμοι
--------------------

* Τάσεις και εκλογές στο politiken.dk
* Εκλογικά αποτελέσματα στο Qinersineq.gl